**AM NEVOIE S-AUD SUSUR DE CASCADĂ**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am nevoie s-aud susur de cascadă,

Liniştea pădurii să-mi fie balsam,

Ochii mei în lacrimi cer senin să vadă,

Să simt vântul rece zgâriat de un ram,

Peştera să-mi fie blândă sihăstrie

Şi, plângând în hohot, să-ncep a striga:

« Lumea este-nchisă într-o colivie,

Singur eu sunt liber şi privesc la ea! »

Să nu-mi spună nimeni ce e rău, ce-i bine,

Pentru asta-n suflet am pe Dumnezeu.

Mi-aş lua doar Scriptura, să mă pot aţine

De Cuvântul sacru ce-mi atârnă greu…

Aş lăsa păcatul umblând să mă prindă

Ca turbatul câine cu ochi fioroşi

Şi în nas i-aş râde-n a peşterii tindă,

Păzit de-ai mei îngeri, cu el nemiloşi.

Aş uita ispita ca pe-o vorbă goală

Si as risipi-o ca pulberea-n vânt -

N-am venit aicea să mă-nec în smoală,

Ci să iau aminte doar la ce e sfânt!